text:
Eg elski Setrið - Strategisk ætlan um lestrarbý
2018-04-21 01:25
“ Eg elski Setrið” – var slagorðið hjá Fróðskaparsetri Føroya í kampanju, sum byrjaði í 2012 og sum hevði til endamáls at fáa fleiri ung at raðfesta at lesa á Setrinum. Og eg elski Setrið. Gekk sjálv har í tíðarskeiðnum frá 2000 til 2007, fulla tíð frá byrjan og ½ tíð móti endanum, tí eg var byrjað at arbeiða við síðuna av, eins og eg var í barsilsfarloyvi í eitt ár. Harafturat fekk eg høvi at lesa eina týdningarmikla eftirútbúgving frá 2013 og eina tíð fram. Og havi bert gott at bera undirvísingini og undirvísarunum á Fróðskaparsetri Føroya.
Fróðskaparsetur Føroya, Academia Færoensis, varð stovnað í 1965, og vit skulu minnast til, at hetta er rættiliga ungt fróðskaparsetur, um vit samanbera við t.d. Københavns Universitet, sum mong føroysk lesandi ganga á, sum varð stovnað í 1479; við Jagielonska Universitetið í Krakow, sum drotningin Jadwiga av Polen fekk lagt lunnar undir í 1399 og við Laval Univeristet í Québec, fyrsta og fremsta fransktmælta universitet í Norðuramerika, sum varð stovnað í 1663. Felags fyri øll hesi er, at virksemið kom fyrst, síðani hóskandi høli og síðani nýbygging til endamálið. Jagiellonska Universitetið fór inn í verandi bygningin, Collegium Maius, sum var bygt í 1364, Københavns Universitets Hovedbygning varð ikki bygdur fyrr enn í 1829, og mangt er bygt kring og til hendan lærustovnin síðani. Og Fróðskaparsetur Føroya, Føroyamálsdeildin, sum var fyrsta virksemið og fyrsta deildin á okkara hægri lærustovni, fór stutt eftir stovnan inn í svarta bygningin í V.U Hammershaimbs gøtu 16, sum varð bygdur til Fiskiídnaðarstovuna og Fiskirannsóknarstovuna í 1965. Í 1990 fekk Fiskirannsóknarstovan nýggjan bygning (Fiskiídnaðarstovan var tá ikki longur til), og tá fekk Føroyamálsdeildin allan bygningin, deildin nú húsast í.
Tað er eitt ordiliga gott hugskot at savna Setursvirksemið á einum øki – og tí verður arbeitt við hesum, bæði í landsstýrinum og í løgtinginum, sum í hesum døgum viðger uppskot til samtyktar hjá Magna Laksafoss um málið, sí leinki: http://logting.fo/files/casestate/22291/091.17%20U.t.s.%20um%20bygging%20av%20kampus%20og%20akademiskum%20vitanardepil.pdf
Partur av kjakinum hjá núsitandi samgongu er júst hetta, at t.d. Tjóðsavnið (fornminnissavn og náttúrigripasavn), ella partur av virksemi savnsins møguliga kann vera tætt við kampus. Í økinum, har Setrið i stóran mun húsast í dag, er tøkt lendi og vit vita, at fleiri viðkomandi vitanarstovnar eru í økinum longu í dag, so sum Skjalasavnið og Landsbókasavnið, Heilsufrøðiliga Starvsstovan og Landssjúkrahúsið. Vit vita eisini, at til m.a. søvnini er neyðugt við betri hølum til at varðveita lutir, bøkur og skjøl, sum vit hava ábyrgd av og møguliga til eina framsýning. Spurningurin um bókasavn er ein heilt viðkomandi partur av eini bygging til kampus. Og tað er í tráð við virksemið og ætlanirnar hjá Setrinum, at vinnulig umhvørvi eru í góðum samstarvi við lærustovnin og hava møguleikar at verða knýtt betur at Setrinum Harafturat er týdningarmikið, at bústaðarviðurskifti og tílík trivnaðarviðurskfti eru partur av ætlanini. Ein verulig savning av Fróðskaparsetri Føroya í eitt kampusøki fer somuleiðis altíð at virka savnandi fyri annað virksemi hjá Setrinum, sum kann fara fram aðrastaðni í landinum.
Tað hevur ikki ongan týdning, at hendan verkætlan er klár at seta í gongd sum konjunkturjavnandi politiskt amboð, um og tá byggivirksemið, vit kenna í dag, minkar. Landsstýriskvinnan á økinum setti í 2015 ein kampusbólk, sum læt úr hondum eina fragreiðing í juni 2016. Eg var sjálv til eina framløgu hjá bólkinum í Læraraskúlahøllini á Frælsinum á sumri 2016.
Ein nýsettur bólkur er eisini fyri stuttum farin til verka í hesum árinum fyri at lýsa og loysa hølisavbjóðingarnar hjá Setrinum her og nú. Og tað er sanniliga týdningarmikið. Tí meðan vit fyrireika tann endaliga lestrarbýin, sum er langtíðarplanlegging og eitt arbeiði, sum tekur tíð, so mugu vit samstundis nøkta bráfeingis tørvin, so at gerandisdagurin hjá starvsfólki og lesandi skal rigga.
Tað er týdningarmikið, at karmar um Fróðskaparsetur Føroya og ein veruligur lestrarbýur, sum sømir seg Føroyum, fær rætta raðfesting í langtíðar íløgukarminum hjá landinum næst komandi árini, so at vit um eitt styttri áramál – hægst 10 ár, hava júst tað, vit í dag ynskja okkum og vita er neyðugt fyri eitt framkomið samfelag og ein spennandi høvuðsstað - og sum kampusbólkurin skal fyrireika og leggja fram ætlan um. Tað er at fegnast um, at løgtingið fær høvi at samtykkja at heita á landsstýrið um at virka fyri einum lestrarbýi. Og ímeðan langtíðarloysnin verður fyrireikað til fysisku karmarnar til okkara universitet, sum vónandi fær nógv fleiri lesandi – eisini úr øðrum londum – so verður arbeitt dúgliga fyri tryggja, at bæði hølisviðurskifti og mong viðurskifti annars, sum krevja at vera góð og trygg fyri okkara hægsta lærustovn, koma í eina góða legu.
Les eisini meirilutaálitið frá Mentanarnevndini í løgtingsmáli nr.91 um bygging av kampus og akademiskum vitanardepli her: http://logting.fo/files/casestate/22295/091.17%20Alit%20Campus.pdf


c: text/html

text:
Um felagið
Bóndafelag Føroya er fakfelagið hjá bóndum í Føroyum. Felagið varð stovnað í 1957, av nøkrum festibóndum, sum meintu, at tað bleiv gjørt ov lítið til tess at virka fyri betri umstøðum hjá bóndum, serstakliga var tað prísirnir á vørunum bóndurnir virkaðu, sum felagið skuldi arbeiða fyri at fáa betri. Hesir menn vístu eisini á, at tað er neyðugt at standa saman og arbeiða sum ein maður í staðin fyri at royna sum best hvør í sínum lagi.
Stovnandi fundur var hildin 12. juni 1957. Tað vóru Páll Patursson úr Kirkjubø, Sámal Jákup Egholm úr Streymnesi og Petur á Heygum úr Vestmanna, sum saman við Sigurdi Joensen, sakførara tóku stig til at stovna eitt felag fyri kongsbóndur, sum tað tá var. Mikudagin 16. juli var stovnandi aðalfundur hildin í Havnar Klubba, har 39 kongsbóndur vóru møttir.
Fyrsta nevnd felagsins var:
Petur á Heygum, formaður
Tummas Reinert, næstformaður
Páll Patursson, nevndarlimur
Per Húsgarð, nevndarlimur
Dánjal Jákup Mortensen, nevndarlimur
Formenn felagsins hava verið:
Petur á Heygum, Vestmanna 1957 - 1964, 7 ár
Óla Krisjan Debess, Oyrareingir 1965 - 1987, 23 ár
Páll Patursson (Y), Kirkjubø 1987 - 1996, 9 ár
Bjørn Patursson, Koltri 1996 - des. 2008, 12 ár
Anna Rubeksen, Velbastaður 2008 - 2013, 5 ár
Í nevndini sita:
Sigert Patursson, Vatnaskarðar, Hoyvík, formaður
Eynar Martin Kjærbo, Skálavík, næstformaður
Mourits Sørensen, Streymnes, nevndarlimur
Dánjal Petur Muller, Kvívík, nevndarlimur
Heini á Heygum, Vestmanna, nevndarlimur
Eyðfinnur í Búðini, Velbastaður, nevndarlimur
Tiltakslimir eru:
Jóhan Jógvansson, Saksun, 1. tiltakslimur
Mortan Joensen, Fuglafjørður, 2. nevndarlimur
Í dag er reglugerð felagsins broytt soleiðis, at felagið hevur tvinni sløg av limum. Virkandi limir eru øll, sum verða mett at hava landbúnað sum høvuðsvinnu sína, og áhugalimir kunnu verða til dømis hjúnaðarfelagi, tilstundandi og fráfarnir bóndur, eins og feløg og stovnar sum hava áhuga í landbúnaðinum, sí annars aðrastaðni á síðuni um limaskap og endamál felagsins undir reglugerðini.

robotstxt: allowed

filter: keep


text:
1932
HendingarRætta
- 1. januar - Postverkið í USA útgevur 12 frímerki, til at hátíðarhalda at 200 ár eru síðani George Washington varð føddur.
- 3. januar - Onglendingar handtaka og yvirhoyra Mahatma Ghandi og Vallabhbhai Patel.
- 8. januar - Erkibiskuppurin av Canterbury bannar skildum at giftast uppaftur í Angliksu kirkjuni í Englandi.
- 15. januar - Umleið 6 miliónir eru nú arbeiðsleys í Týsklandi.
- 19. januar - Løgtingsval
- 11. februar - Pius XI pávi møtir Benito Mussolini in Vatican City.
- 25. februar - Adolf Hitler fær týskan ríkisborgararætt, og kann nú stilla upp til val. Hitler stillar upp til valið av Reichspräsident í 1932. Hann verður ikki valdur.
- 1. mars - Sonur Charles Lindbergh verður rændur úr sovikamari sínum.
- 19. mars - Kenda brúgvin Sidney Harbour Bridge opnar fyri almenninginum í Sydney, Avstralia.
- 5. apríl - Rúsdrekkabannið verður upploysti Finnlandi, men rúsdrekka kann bert keypast í rúsdrekkasøluni, sum verður samstundis sett á stovn.
- 17. apríl - Haile Selassie bannar trælahald í Abyssinia.
- 19. apríl - Týski kunshandlarin Otto Wacker verður dømdur í 19 mánaða fongsul, fyri at royna at selja eitt falskt Van Gogh málverk í Berlin.
- 6. mai - Franski forsetin Paul Doumer verður skotin í París. Hann doyr av løstum sínum dagin eftir.
- 10. mai - Albert Lebrun verður nýggjur forseti Fraklands.
- 12. mai - Sonur Charles Lindbergh verður funnin deyður stutt frá heimi sínum, 10 vikur aftaná at hann varð rændur frá foreldrum sínum.
- 6. august - Fyrsti filmfestivalurin í Venedig verður hildin.
- 31. august - Full sólarmyrking kann síggjast í fleiri støðum í Norðuramerika.
- 6. oktober - Sjóvinnubankin verður stovnaður.
- 6. november - Nazi flokkurin verður størsti flokkur í Týsklandi, tá teir vinna Reichstags valið við 32% av atkvøðunum.
- 8. november - Franklin D. Roosevelt vinnur tað amerikanska forsetavalið.
- 9. november - Hvirvilvindur (hurricane) og flóðaldur í Kuba hava við sær at 2.500 lata lív. Hetta er størsta náttúrvanlukka í søgu landsins.
- 12. desember - Í sambandi við umbygging verður Haldarsvíkar kirkja endurvígd.
- 23. desember - Ein vanlukka í eini kolaminu í Illinois, USA hevur við sær at 54 lata lív.
- 25. desember - Ein jarðskjálvti í Kina hevur við sær at 70.000 lata lív.
Ókendar dagsetningarRætta
- Kvinnur fáa valrætt í Brasil.
- Zippo tendrarar koma á marknaðin.
- James Chadwick uppdagar nevtronið.
- 14 milliónir ella 33% eru arbeiðsleys í USA.
ListRætta
FilmarRætta
- Tarzan the Ape Man (frumsýndur 25. mars)
ÍtrótturRætta
- 4. - 15. februar - Vetrar OL í Lake Placid í New York, USA.
- 30. juli - 14. august - Summar-OL í Los Angeles, USA.
FótbólturRætta
FøðingarRætta
- 26. februar - Johnny Cash, amerikanskur sangari (d. 2003)
- 27. februar - Elizabeth Taylor, ensk-amerikanskur sjónleikari (Cleopatra)
- 14. apríl - Loretta Lynn, amerikonsk songkvinna
- 8. september - Patsy Cline, amerikonsk songkvinna (d. 1963)
- 13. september - Atli Pætursson Dam, løgmaður (d. 2005)
- 29. november - Jacques Chirac, franskur forseti
- 5. desember - Little Richard, amerikanskur sangari og evangilistur
AndlátRætta
- 26. oktober - Molly Brown, amerikanskur yvirlivari av Titanic vanlukkuni. Kend sum "The Unsinkable Molly Brown" (f. 1867)


text:
Julius Cæsar
Gaius Julius Caesar var rómverskur keisari frá 49 f.Kr. til 44 f.Kr. var ein rómverskur státsmaður, generalur og rithøvundur av latínskari prosa. Hann spældi ein týdningarmiklan leiklut í hendingunum ið førdu til avhendan av Rómverksa Lýðveldinum og byrjanina til Rómverjaríkið. Í 60 f.Kr. gjørdu Cæsar, Crassus og Pompejus ein politiska samgongu, ið kom at dominera rómverskan politikk í mong ár. Sigrarnir hjá Cæsar í gallisku bardøgunum, ið endaðu í 51 f.Kr., víðkaðu um økið hjá Róm til Ermarsund og Rínánna. Cæsar gjørdist tann fyrsti rómverski generalurin, ið fór yvirum ensku kanalina og Rínánna, tá ið hann bygdi eina brúgv tvørtur um Rínánna og framdi tað fyrstu innrásina í Bretlandi.


text:
Tváttur reinsar klæðir fyri privatkundar.
Tváttur vaskar oljuklæði fyri fiska- og alivirki.
Tváttur vaskar dýnur, koddar og toppmadrassur.
Missión hjá Tvátti:
Tváttur leigar út og vaskar klæði til einstaklingar, vinnufyritøkur og almennar stovnar. Vit brúka nútímans tøkni fyri at tryggja eina javna góðsku, samstundis sum vit alsamt menna okkara tænastustig, soleiðis at vit kunnu nøkta krøvini, ið einstaki kundin setir.
Visión hjá Tvátti:
Tváttur vil verða leiðandi tænastufyritøkan á sínum øki. Góð góðska, góð tænasta og dugnalig starvsfólk tryggja, at Tváttur mennir loysnir, ið frameftir gagna okkara kundum og okkara kappingarføri á marknaðinum.
Virði hjá Tvátti:
Tænastusinni – Góðskusinni – Álit – Fleksibilitetur
Sýnávegur 4
480 Skála
Opið er mánadag-fríggjadag:
kl. 09:00-16:00
og
á Hjalla 24
188 Hoyvík
Opið er mánadag-fríggjadag:
kl. 09:00-17:00
Tel: 441840
Fax: 441844
t-postur: tvattur@tvattur.fo
Trýst á kortið, fyri at
síggja hvar vit eru á Skála.


text:
Perlan verður nú endurreist á gomlu grundini
2012-10-14 21:28
Nei, tað verður hon helst ikki. Men grundin við Mylnugøtu hevði riggað væl til ein uttandura pall í framtíðini, tá ið bilferðslan einaferð verður avmarkað í økinum. Breið semja tykist vera um, at spælistaðið verður Reinsaríið í Tórsgøtu. Har er pláss til eini 150 fólk. Eisini er í serligum føri møguleiki fyri at víðka um hetta við einum tjaldi á økinum fyri framman - júst sum vit gjørdu, tá ið vit í felagnum Mentón skipaðu fyri marathonkonsert har í 2010.
Arkitektastovan hjá Mayfinni Norðoy hevur gjørt tekningar til nýggja spælistaðið, og klárt er at fara í gongd. Sagt verður, at bert tey formligu loyvini eru eftir, so sum brunagóðkenning. Men hygg - nú, so nógv tíð er fráliðin, trúgvi eg ongum, fyrr enn eg síggi tað við egnum eygum. Hóast sagt verður, at tað gongur fínasta slag, er onki garanti fyri, at spælistaðið veruliga kemur. Tí er umráðandi, at man fylgir gongdini til enda - og tað fari eg at gera. Sum útlærdur tónleikari er hetta eitt av mínum náttúrligu hjartamálum, sum eg fari at trýsta á fyri at fáa ígjøgnum.
Eg spældi annars í Reinsaríinum til eina móttøku í 2008 stutt áðenn seinasta býráðsval. Borðreitt varð við pinnamati og "perlandi" víni, tá ið borgarstjórin, hábærsligur, trein fram og bedýraði, at nú høvdu tónleikarar í høvuðsstaðnum endiliga fingið sítt kæra spælistað. Ja, mong vóru (brotnu) vallyftini, vit hava bíðað, og enn er onki hent, so nú stilli eg bara upp. Og um so skuldi verið, stilli eg eisini gjarna upp (við stemmaðum gittara) til at spæla til ENN eina móttøku - og hesuferð verður tað veruleiki!
Vit hava hópin av evnaríkum tónleikarum í kommununi, men umstøðurnar eru ikki tær bestu. Tað er eitt av mínum (sjálvsøgdu) hjartamálum at betra um tær - ikki bara viðvíkjandi spælistaði, men eisini øllum møguligum øðrum viðurskiftum.
Umframt tónleikin havi eg eisini nógv annað uppá hjarta - meiri um hetta seinni.
X miðbý, X mentan og list, X Leivur Thomsen, ein kreativur politikkari, Tjóðveldi
Les fleiri greinar hjá mær her:http://www.facebook.com/LeivurThomsenValevniFyriTjodveldi


text:
Voldemort, tann óndi gandakallurin, ið drap foreldrini hjá Harry, sum er afturíafturkomin, og fremur enn eina illgerð. Harry er í summarfrítíð, tá ið søgan byrjar. Harry gleðir seg at fara aftur til Hogwarts at ganga í skúla. Nakað serligt er á skránni í ár: Heimsmeistararskapurin í quidditch er í Onglandi, og Arthur Weasly, pápi Ron, hevur skaffað teimum øllum atgongumerki til finaludystin. Fosturfaðirin játtar Harry at sleppa við Ron og teimum, men tað er ikki við góðum vilja… Quidditchmeistaraskapurin gerst ein ógloymandi uppliving, ikki minst tí myrkursins gandakallar nýta høvi at føra seg fram.
Nakað serligt er á vási í Hogwarts í ár: ein loyndarfull kapping, sum tveir aðrir skúlar taka lut í. Harry og øll hini fáa onki at vita, fyrr enn tey eru komin á skúlan. Brátt snýr alt tosið seg um kappingina, og samstundis gera Voldemort og hansara fólk alt meira um seg.
Aftur


text:
Svenski sjónleikarin Max von Sydow er deyður 90 ára gamal.
Tað upplýsir kona hansara í eini fráboðan til fronsku tíðindastovuni AFP.
– Tað er við knústum hjarta og óendaligari sorg, at eg við sera stórari pínu má boða frá, at Max von Sydow er deyður, ljóða boðini.
Max von Sydow kanska serliga kendur á okkara leiðum fyri leiklutin í filminum »Pelle Erobreren«, sum Bille August leikstjórnaði.
Hann var tilnevndur ein Oscar fyri Besta Mannliga Høvuðsleiklut í lutinum sum Lasserfar í filminum.
Hann er millum annað eisini við í filmsklassikaranum »Det syvende sejl« frá 1957 og gýsaranum »Eksorcisten« frá 1973.
Seinnu árini hevur hann spælt við í »Star Wars: The Force Awakens« frá 2015, »Game of Thrones« í 2016 og Thomas Vintherberg-filminum »Kusk« frá 2018, har hann spælir ein russiskur admiralur.
Mazx von Sydow var ein, sum filmsfeløgini fegin vildu hava á leikaralistanum.
Tað hevur gjøgnum árini serliga víst seg, at hann ofta fekk leiklutir sum útlendskur skálkur, tá Hollywood var eftir honum.
Hann hevur soleiðis havt leiklutir sum nazistur, russari ella bara sum onkur, ið tosar løgið enskt.
Ein leiklutur, sum kann hava slóðað fyri hjá honum til nógvar skálkaleiklutir, er leikluturin sum skálkurin Blofeld í James Bond-filminum, »Never Say Never Again« frá 1983.
Max vo Wydow hevur seinastu árini búð í París við fronsku konu síni, Catherine Brelet. Hann gjørdist franskur ríkisborgari í 2002.
/ritzau/


text:
Ferðavinnustuðul til almennar verkætlanir
Kommunur og kunningarstovur hava møguleika at søkja um fíggjarligan stuðul til almennar verkætlanir, ið kunnu hækka støði og skipa ferðavinnuna kring landið betri.
Umsóknartreytir:
Íløgan skal hava eitt alment endamál og vera ein ágóði fyri borgarar og ferðavinnuna á staðnum.
Stuðul verður latin við støði í krónu-fyri-krónu meginregluni, ið merkir, at kommunan (ella kunningarstovan) í minsta lagi fíggjar helmingin av verkætlanarkostnaðinum.
Tá avgerð um stuðul verður tikin, verður atlit tikið til:
1. At verkætlanin hevur eitt greitt ferðavinnuendamál
2. At talan er um eina burðardygga verkætlan, ið skipar ferðavinnuna á staðnum betri
3. At verkætlanin er umhugsað í mun til góðskukrøv, t.d. í mun til val av tilfari og staðseting
4. At stuðulin fellir til tey øki har tørvurin er størstur at seta inn.
Tað er ein fyrimunur fyri umsóknina, um talan er um tvørkommunala verkætlan.
Stuðulin verður í flestu førum latin til alment infrakervi ísv. ferðavinnuna, t.d. gøtur, útsýnisstøð, dvalavikar, skelting ella til kunnandi tilfar. Eisini er møguleiki at fáa stuðul til verkætlanarsett starvsfólk í eitt tíðarskeið, t.d. til at framleiða eina menningarætan fyri økið, eins og stuðul kann verða latin til førleiklamennandi endamál.
Umsóknarfreist:
Umsóknarfreist verður kunngjørd um vári og á heysti.
Umsóknir skulu sendast til [email protected].
Umsóknin skal innihalda eina neyva lýsing av verkætlanini, eina tíðarætlan og eina fíggjarætlan. Um umsóknin ikki inniheldur neyðug skjøl ella á annan hátt er ófulfíggjað, verður hon ikki viðgjørd.


text:
Føroyingafelag
Upp undir fólkaatkvøðuna varð eitt felag skipað – Føroyingafelag – sum arbeiddi fyri at fáa fólk at velja loysing á fólkaatkvøðuni. Fleiri av oddafólkunum her vóru ungir føroyingar, ið høvdu lisið í Danmark, tá ið 2. heimsbardagi brast á, umframt onnur oddafólk, ið stríddust fyri betri korum til verkafólkið í Føroyum – teirra millum var eisini javnaðartingmaðurin Jákup í Jákupsstovu.
Hesi ferðaðust kring landið og agiteraðu fyri loysing. Tey løgdu fram tilfar, sum vísti, hvussu Føroyar kundu klára seg fíggjarliga, og tey høvdu eisini eitt fullfíggjað uppskot til eina føroyska stjórnarskrá (grundlóg). Eingin ivi er um, at arbeiðið hjá hesum fólkum var ein høvuðsorsøk til, at ein meiriluti valdi loysing í 1946 – hóast eingin hevði roknað við tí, og hóast eingin politiskur flokkur stuðlaði tí fult og heilt.
Og hevði ikki ein meiriluti atkvøtt fyri loysing í staðin fyri tí danska stjórnaruppskotinum, høvdu Føroyar einaferð med alla limað seg inn í Danmark. So høvdu føroyingar einki krav havt í dag um at skipa seg sum sjálvstøðuga tjóð.
Tá kongur sendi Løgtingið til hús, áðrenn samtyktin frá fólkaatkvøðuni varð sett í verk, møtti bert ein tingmaður á tingfundi. Tað var Jákup í Jákupsstovu, sum seinni varð koyrdur úr Javnaðarflokkinum.
Aftan á gleðina um sigurin á fólkaatkvøðuni vóru sjálvsagt nógv fólk vónbrotin av, at samtyktin ikki varð sett í verk. Ikki minst tey, sum høvdu arbeitt fyri at fáa meiriluta fyri loysing.


text:
Teistin fer á beding í næstu viku
Í samband við at Teistin ferð á beding 02.09.2019, verða hesar broytingar í siglingini hjá Strandfaraskipum Landsins:
Frá 02.09.2019 siglir røkir Ternan siglingina á leið 60.
Ternan siglir sambært galdandi ferðaætlan á leið 60.
Jósup røkir leið 90 eftir galdandi ferðaætlan, Jósup hevur loyvi til at føra 88 ferðandi.
Sam ger farmatúr týs- og hósdagar kl.11:15 úr Havn og 12:15 úr Nólsoy.
Arbeiði tekur væntandi uml. 2-3 vikur, sostatt verður miðjað eftir at hava Teistan í sigling aftur mánadagin 20.09.2019.
Ferðandi ella fyritøkur sum hava spurningar hesum viðvíkjandi kunnu venda sær til Samferðsludeildina hjá SSL á t-post ssl@ssl.fo ella á telefon +298 343030


text:
Vinur mín sjeikurin í Stureby er um Ulf og vinirnar. Ein arabiskur sjeikur skal koma at vitja pápa Ulf. Og Ulf hevur lært seg at hypnotisera, so nú kann hann fáa Lassa Ågren, Marionnu og Percy at gera, hvat tað skal vera. Í hvussu er eina tíð. Men at Percy, allarbesti vinur hansara, skal flyta, fær hann einki gjørt við. Ella fær hann?
Vinur mín sjeikurin í Stureby er um somu persónar og sama barndóm sum fyrra bókin hjá Ulf Stark Gandaskógvarnir hjá vini mínum Percy. Og eins og hon, er henda bæði heilt ótrúlig og næstan púra sonn.
Aftur


text:
Vátta arbeiðsloysi
Ein av treytunum fyri at fáa arbeiðsloysisstuðul er, at tú áhaldandi váttar arbeiðsloysi í Sjálvgreiðsluni.
Við hesum boðar tú ALS frá støðu tíni seinastu 14 dagarnar sum arbeiðsleys/ur. Tú boðar eisini frá, at tú framhaldandi ert tøk/ur á arbeiðsmarknaðinum. Tú upplýsir um A-inntøku, arbeiddar tímar, v-tal hjá arbeiðsgevara, sjúku, farloyvi, frítíðarætlanir og annað, sum kann ávirka arbeiðsloysisstuðulin.
Upplýsingarnar eru við til at tryggja, at rætta upphæddin verður goldin til tín.
Við at vátta arbeiðsloysi í Sjálvgreiðsluni skalt tú upplýsa um hesi viðurskifti:
- um tú ert tøk/ur á arbeiðsmarknaðinum
- A-inntøka íroknað frítíðarløn
- arbeiddir tímar
- fundarpeningur og samsýningar
- um tú fert í skúla
- sjúkramelding
- barnsburðarfarloyvi
- um tú flytur av landinum
- nær tú ætlar í feriu
- broytingar og viðurskifti annars, ið kunnu ávirka arbeiðsloysisstuðulin
Tú skalt vátta arbeiðsloysi aðru hvørja viku, tá ið ALS-vika er.
Árið er býtt sundur í útgjaldsskeið, og fyri hvørt útgjaldsskeið skalt tú vátta arbeiðsloysi. Í hvørjum útgjaldsskeiði eru 14 álmanakkadagar og í mesta lagi 10 útgjaldsdagar. Goldið verður ikki út fyri leygar-, sunnu- og halgidagar.
ALS-vikan er frá mánamorgni kl 0.00 til fríggjadag kl 12. Í ALS-kalendaranum sært tú, nær ALS-vikurnar eru.
Tað er sera umráðandi, at tú váttar arbeiðsloysi rættstundis, og at upplýsingarnar eru rættar. Annars kann hetta ávirka stuðulin, tú fært útgoldið.
Arbeiðsloysi skal váttast í ALS-vikuni. Verður váttað t.d. tveir dagar ov seint, missir tú stuðulin í tveir dagar.
Vanta upplýsingar, verður stuðul ikki útgoldin, fyrr enn alt er í lagi.
Tað er álvarsamt at geva skeivar upplýsingar ella at tiga um umstøður, sum kunnu hava týdning fyri útgjaldið. Fært tú stuðul, sum tú veitst ella átti at vitað, at tú ikki hevur rætt til, hevur tú skyldu at boða ALS frá beinanvegin.
Upphæddir, sum eru útgoldnar av órøttum, skulu gjaldast aftur, og tú kanst haraftrat verða revsað/ur við sekt ella hefti. ALS kann útvega upplýsingar frá myndugleikum, arbeiðsgevarum og fakfeløgum til tess at tryggja sær, at útgjaldið er rætt.


text:
Í dag var B-steypafinalan hjá gentur 14 ár í ítróttahøllini í Vestmanna. VB og EB spældu…
Category: Tíðindi
Ungdómsmøti í Bethel
Ungdomsmøti verður i Bethel í Vági leygarkvøldið kl. 21. Nancy Steinkross hevur ein vitnisburð og Jákup…
SU Suður stovnandi aðalfund
Leygardagin 20. januar verður stovnandi aðalfundur hjá SU Suður. Fundurin verður í Fylking á Tvøroyri, og…
Kristin Michelsen: – Ikki bundin at atkvøða saman við Javnaðarflokkinum
Í samband við ósemjuna í býráðnum á Tvøroyri, hevur Kristin Michelsen nú boðað løgmanni frá, at…
Gera klárt til graslíkisvøll og rennibreyt
Marghollin.fo: Dagurin nærkast, har Marghøllin í Vági verður klárt til at taka í nýtslu. Í hesum døgum…
Fróðbiar Sóknar Róðrarfelag aðalfund 17. Januar
Froðbiar Sóknar Róðrarfelag vil við hesum lýsa til aðalfund ónskvøldið 17/1-2018 klokkan 19:00
Smyril broytir ferðaætlan
Strandfarðarskip Landssins boðar frá at Smyril broytir ferðaætlan í komandi viku. Bæði mána- og ónsdagin
Forsølan til Dansibandsfestivalin í Vági er byrjað!
Forsølan til Dansibandsfestivalin í Vági er byrjað! Sparið 200 kr. við at keypa vikuskiftispass áðrenn 1. mars…
Tvøroyrar Dansifelag skipar fyri føroyskum dansi
Tjúgunda kvøld leygarkvøldið 13. januar skipar Tvøroyrar Dansifelag fyri føroyskum dansi á Seglloftinum á Tvøroyri.
Yvirlýsing: Loysið nú trætuna!
Undirritaðu 31 fakfeløg vísa Føroya Pedagogfelag sín treytaleysa stuðul og krevja at Fíggjarmálaráðið og Kommunala Arbeiðsgevarafelagið…


text:
Amplexa Genetics A/S
Tolderlundsvej 3B, 2
DK-5000 Odense C
Danmark
Tel.: +45 6611 6628
Avgreiðslutíðir: Mán-Frí: 9:00-15:00
CVR nr. 2942 8441
Teldupostur: info@amplexa.com
Banki: Danske Bank
SWIFT: DABADKKK
Gjald í DKK:
Skrás. nr.: 3596 Konta: 3600 3362 2373 43
IBAN: DK1230 00 3362 2373 43
Gjald í EURO:
Skrás. nr.: 3596 Konta: 3600 085 980
IBAN: DK4030 00 3600 085 980
ENCEFALOPATI – PEBAT – er grundað á broytingar í TBCD-íleguni
Eitt ílegu-úrbregði fyri TBCD er skrásett í Føroyum. Sjúkuúrbregðið, sum verður kannað, er c.3099C>G (p.Asn1033Lys)
PEBAT (Encephalopathy, Progressive, Early-onset, with Brain atrophy and Thin corpus callosum) er ein heilasjúka, ið fer skjótt framá. Heilin minkar og longu tíðliga í lívinum hjá PEBAT-sjúklingum, sæst klænur heilabjálki. Arvagongdin fyri PEBAT er víkjandi.
Víkjandi arvagongd
Fyri ílegur, sum eru víkjandi, er tað soleiðis, at sjúkan ella sjúkutekin koma ikki til sjóndar uttan at bæði eintøkini av íleguni eru broytt – bæði tað frá mammuni og tað frá pápanum. Tað vil siga, at fólk kunnu býtast í tríggjar bólkar, alt eftir hvørja støðu av íleguni ein hevur fingið frá foreldrunum:
Ikki berarar (WT): Hesi hava tvey vanlig eintøk av íleguni á báðum arvastrongjunum. (Støðan hjá barninum ytst til vinstru í tekningini niðanfyri)
Berarar: Hesi hava fingið eina av teim sjúkuberandi ílegunum antin frá mammuni ella pápanum. (Støðan hjá teimum báðum børnunum í miðjuni í tekningini niðanfyri)
Sjúk: Hesi hava tvey sjúkuberandi eintøk av íleguni, eitt á hvørjum arvastrongi. (Støðan hjá barninum ytst til høgru í tekningini niðanfyri)
Sum tað sæst á myndini, so eru sannlíkindini hjá einum pari, har bæði foreldrini eru berarar, at 1/4 (25%) av børnunum verða ”ikki berarar”; 2/4 (50%) verða berarar; og 1/4 (25%) verða dupult berarar og sostatt sjúk.
Hvørji eru tekinini um PEBAT?
PEBAT verður sum heild uppdagað stutt eftir føðing – í pinkubarnaaldri. Psykomotorisk eru PEBAT-sjúk illa fyri, tey bera álvarsligt menningartarn, duga illa ella als ikki at tosa og hava epilepsi. Meginparturin av teimum PEBAT-sjúku læra ikki at ganga – antin tí vøddarnir eru ov veikir ella tí tey eru spastisk.
PEBAT er sjúka, ið versnar sum tíðin gongur.
Berarar av TBCD-broytingini hava ongi árin.
Kann sjúkan lekjast?
Sjúkan kann ikki lekjast og viðger er bert symptomatisk.
Amplexa Genetics A/S
Tolderlundsvej 3B, 2
DK-5000 Odense C,
Denmark
Tel. +45 66 11 66 28
Opening hours: Mon-Fri: 9:00-15:00
CVR nr. 29428441
info@amplexa.com
Bank Name: Danske Bank
SWIFT: DABADKKK
For payment in DKK:
Reg. nr.: 3596
Account nr.: 36003362237343
IBAN: DK1230003362237343
For payment in EURO:
Reg. nr.: 3596
Account nr.: 3600085980
IBAN: DK4030003600085980


text:
Upptøka
Barnaansingin í Sjóvar kommunu er fyri børn í aldrinum 6 mánaðir til og við 2. flokk.
Upptøkureglur til barnaansingina
1. Barnaansingin í Sjóvar kommunu er fyri børn í aldrinum 6 mánaðir til og við 2. flokk.
2. Foreldur, ið hava í hyggju at flyta til Sjóvar kommunu, kunnu skriva barnið á bíðilistan 6 mánaðir áðrenn flutt verður til kommununa. Ættleidd børn kunnu koma á bíðilistan tá foreldur, ið ættleiða, kunnu vísa váttan, at teimum er ávíst serstakt barn. Fyri at fáa stovnspláss, skal barnið og minst annað av foreldrunum verða skrásett búgvandi í Sjóvar kommunu.
3. Kommunan kann í serligum førum gera undantak frá gr. 1 og 2, har barnaverndarnevndin hevur givið sítt tilmæli. Tá verður skrivlig avtala gjørd við avvarandi kommunu, har barnið er búsitandi.
4. Børn við serligum tørvi koma framum á bíðilistanum í teimum førum har barnaverndarnevndin hevur givið eina nágreiniliga lýsing av støðuni hjá barninum.
5. Foreldur, sum flyta til kommununa, fáa tryggjað ansingarpláss til børn teirra frá fyrsta degi. Kommunan veitir endurgjald fyri vantandi ansing til tey foreldur, sum hava henda rættin.
6. Søkja foreldur um upptøku av barni teirra, hevur kommunan ikki loyvi at sýta teimum upptøku, um pláss er á stovninum.
7. Øll, sum søkja ansingarpláss, fáa skrivligt svar frá umsitingini við fráboðan um, nær umsóknin er móttikin, hvat nummar barnið er á bíðilistanum og nær barnið væntandi kann fáa pláss.
8. Tá pláss er tøkt, skal fyrsta barnið á bíðilistanum hava tilboð um ansingarpláss. Tó kann aldursbýti verða tillagað stovninum.
Bíðilistin er almennur.
9. Foreldur kunnu søkja um, at barnið fær farloyvi frá ansingarplássinum í upp til 1 ár í senn, við trygd fyri, at barnið fær ansingarpláss aftur í kommununi, tá farloyvistíðin er úti. Treytin fyri farloyvi er, at barnið er burtur frá ansingarplássinum í minsta lagi 6 mánaðir. Í serligum førum kann víkjast frá regluni um í minsta lagi 6 mánaðir. Foreldrini skulu boða kommununi frá í seinasta lagi ein mánaða, áðrenn pláss ynskist aftur.
10. Tá barnið gevst í ansing, skal skrivlig uppsøgn gevast innan ein mánaða, pr. ein 1. ella 15. í mánaðinum.
11. Foreldur kunnu kæra avgerði um upptøku til Trivnaðarnevndina í Sjóvar kommunu.
12. Avtala við aðra kommunu:
- heimstaðarkommunan hjá barninum rindar útreiðslurnar tilsvarandi Sjóvar kommunu
- er avtala tíðaravmarkað, skal skrivlig avtala gerast kommununar millum
Samtykt á kommunustýrisfundi hin 16. juni 2008.


text:
Wolfgang Amadeus Mozart
Wolfgang Amadeus Mozart, doyptur Johannes Chrysostomus Wolfgangus Theophilus Mozart, (27. januar 1756 í Salzburg – 5. desember 1791 í Wien) var ein eysturríkskur tónasmiður. Hann verður vanliga viðurkendur sum ein av størstu tónasmiðunum innan klassiskan tónleik. Hann er ein av meistarunum av wienarklassikkinum og ein av teimum best dámdu tónasmiðunum nakrantíð.
Sjálvt um hann doyði bert 35 ára gamal, var hansara lívsverk sera stórt í vavi, og fevndi um øll tónleikasløg, ið vóru vanlig tá í tíðini: operair, ballettónleikur, symfoniir, solokonsertir (fyri klaver, violin og bratsch, valdhorn, tvørfloytu, klarinet og obo), messur, lied, strúkarakvartettir, sonatur og nógvur annar kamartónleikur.
Øll verk Mozarts eru blivin bólkað av Ludwig von Köchel í KV (Köchel-Verzeichnis). Hvørt verk er skrásett við KV-skrásetingarnummar. T.d. stendur KV 525 fyri Eine kleine Nachtmusik.
Mozart var eins og systir hansara Maria Anna Mozart eitt satt undurbarn. Hann spældi cembalo frá hann var trý ára gamal og fór longu at komponera løg, tá hann var fimm ára gamal. Seinni spældi hann eisini klaver og violin.
Keldur[rætta | rætta wikitekst]


text:
Jólakringla (úr bókini "Leskilig jól")
Arbeiðsháttur
Arbeiðsháttur:
- Loys gerina upp í flógvu mjólkini
- Sker smørið í smáar bitar og morla í hveitimjølinum
- Blanda alt tilfarið saman og elt væl, til deiggið sleppir ílatinum
- Set deiggið at ganga á flógvum staði í uml. 30 min.
- Píska smørið, sukrið og kanelið væl saman
- Knúsa makrónirnar
- Flys súreplini og rív grovt
- Rulla deiggið út til ein fýrakant uml. 25x80 cm á mjølstroytt borð
- Smyr smørblandingina á deiggið, stroy makrónurnar og rivnu súreplini omanyvir
- Rulla saman eftir langsíðuni og legg á bakipappír í bakarovnsskuffu. Evna til eina kringlu. Legg skoytið niðureftir
- Sker eina djúpa foyru eftir longdini niður í kringluna og trýst á, so kringlan breiðkar
- Set at ganga á flógvum staði í 30 min.
- Pensla kringluna við samanpískaða egginum og stroy heslinøtuflykrurnar og perlusukurið omanyvir
- Hita ovnin til 200° og baka mitt í ovninum uml. 20 min.
Hugskot: Tú kanst gera tvær longdir í staðin fyri eina kringlu
Úr bókini Leskilig jól
TilfarTilfar:
25 g av ger
1 dl av flógvari mjólk
100 g av smøri
Uml. 300 g av hveitimjøli
1 egg
2 súpisk. av sukri
Súreplafylla:
100 g av smøri
100 g av sukri
2 tesk. av kaneli
50 g av makrónum
1½ súrepli
Omanyvir:
1 samanpískað egg
20 g av heslinøtuflykrum
2 súpisk. av perlusukri


text:
Skalt tú grava millum jóla og nýggjárs, so kanst tú spara 20% uppá leiguna av gravmaskinuni og beltibøruni.
Ring 212882 og hoyr nærri!
Fleiri og fleiri síggja fyrimunin í, at kvørna greinarnar, heldur enn at tyrva tær 🙂
Vit vóru úti fríggjadagin í einum sera hugnaligum hava undir Heygnum, har eigarnir høvdu skorið m.a. gomlu ribisini niður. Eigarnir hjálptu væl til, og vit kvørnaðu teir 8-10 rúmmetrarnar uppá einar 2 tímar.
Eftir stóðu tveir flottir stórir bunkar av nýkvørnaðum vælduftandi flisi og tveir glaðir urtagarðseigarar.
Gleðin varar leingi – tí næsta summar fara tey at sleppa frá at lúka tað stóra.
Kundin hevði skorið alt niður, og lagt greinarnar í tvær rúgvu á grasplenuni. Tað var lætt at trilla kvørnina eftir skervinum og grasplenuni yvir til greinarúgvuna.
Myndirnar vísa, hvussu leikur fer fram.
Fyrst í september kom kolandi stormur. Trøini høvdu ikki mist bløðini enn, og nógv trø, eisini av teimum gomlu trøunum í miðbýnum toldu ikki viðferðina, og lógu tíverri koppaði tá stormurin hasaði av.
Nógv av tí grøna varð koyrt niðan á tyrvingarplássi í Húsahaga, har vit fóru niðan og bjargaðu tað vit kundu. Eitt nú fingu vit stóra træið uttan fyri Mariu Poulsen heim við okkum. Tað vermir grøna hjarta at hugsa sær, at hetta træið, ið hevur verið ein býarmynd í ein mansaldur fer at hita húsini í vetur.
Rúgvan á Skálatrø.
Vit fingu eitt hint um, at ein risastór greinarúgva hjá kommununi lá á Skálatrø. Har alt varð savnað, áðrenn tað skuldi beinast burtur. Vit settu okkum í samband við kommununa, og fingu uttan trupulleika loyvi at taka alt tað vit vildu. Hettar var ein win-win støða fyri gartnaradeildina hjá kommununi, tí teir spardu burtur peningin fyri at tyrva greinarnar og vit fingu ein hóp av tilfeingi serverað.
Vit flisaðu einar 30 sekkir við tí besta havnarflisinum.
Okkara fyrsti kundi hevði nógv trø og runnar at skera niður. Hann hevði bílagt bingju at fylla greinarúgvuna í.
At rinda fyri bingju og flutning er ein dýr og ógrøn loysn, umframt at alt materialið hevði verið mist, tí greinarnar høvdu verið burturbeindar.
Kundin hevði júst hoyrt um okkum, og helt seg fáa tvær flugur við einum smekki, tí við at brúka okkara tænastu, slapp kundin frá at rinda fyri at beina greinarnar burtur og á hinari síðuni, keypa flis ella dekkbark fyri ókrút. Tí vórðu treylarin og bingjan avbestilt.
Avtalað varð, at kundin hevði skorið trøini og runnarnar sjálvur og vit komu at mæla stóru rúgvuna. Kundin hevði skorið tað mesta tá vit komu, og savnaði tað so hvørt í eina rúgvu við innkoyringina. Rúgvan vísti seg at verða upp í tvær bingjur, og hevði tað tí enda við at verða ein sera dýr loysn.
Nú greinarnar lógu klárar, varð lætt og skjótt hjá okkum at kvørna greinarnar til flis í ein dunga. Tað tók 2 1/2 tíma, og so hevði kundin eina stóra rúgvu av góðum flisi.
Kundin valdi eina bíligari og grønari loysn, og stóri vinningurin varð áleið tann 2000L stóra flisarúgvan, sum er tað sama sum 20 sekkir, kundin hevði eftir at leggja í bedini umframt gleðina av at endurnýta egna tilfar.


text:
Sp/f Flis.fo er fyritøka hjá hjúnunum Bjørg Dam og Høgna Egilstrøð Hansen.
Vit hjálpa privatum, kommunum og fyritøkum við ymsum uppgávum.
Hugskotið til fyritøkuna kom ein dagin, vit stóðu í havanum og skóru trø og runnar upp í eina stóra greinarúgvu. Vit høvdu fegin ynskt, at kvørnað tær til flis og sostatt gagnnýtt okkara egnu greinar. Lítla greinkvørnin vit áttu megnaði bert brøkpartin av greinunum.
Sum so mangan fyrr, sóu vit okkum noyddan at bera greinarnar heilt út til vegin og koyra fleiri less við vogni niðan í Húsahaga, har tær verða tyrvdar sum burturkast.
Hesaferð skuldi verða øðrvísi og greinarúgvan varð liggjandi.
Vit fóru inn at roknað uppá tølini og avgjørdu at keypa eina góða greinkvørn. Tankin varð, at vit skuldi eisini bjóða øðrum í somu støðu at leiga greinkvørnina ella møguleika fáa okkum kvørna fyri seg.
Soleiðis var Flis.fo stovnað.
Skjótt og væl hevur gingist og nógv hava sæð fyrimunin at kvørna greinarnar. Eisini hava fleiri latið eyguni upp fyri øllum eginleikunum flis hevur, bæði sum ókrútstálmari, sum komposthjálp og sum undirlag á gøtum og plássum.
Alsamt fleiri og størri uppgávur hava ført við sær, at vit hava keypt eina væl størri greinkvørn, umframt ein lastbil við krana og grabba og betri amboð at skera trø og runnar við.
Nú kunnu vit loysa bæði skjótt og trygt størri uppgávur innan alla træ- & runnarøkt, kvørna og selja flis og greinar eitt nú til handildekoratión, umframt entreprenørarbeiði sum grevstur, stoyping, grabbing, lastbilakoyring, skifta oljutangar o.líknandi.
Handalagið er gott og væl liggur fyri at loysa alskyns handaligar uppgávur. Privat, bóndur, matstovur, alivinna onnur heita í størri mun á okkum, um at hvessa knívar, ullarsaksar og klingur av ymsum slagi.
Sostatt er virksemi hjá Flis.fo sera breitt. Okkum dámar sera væl avbjóðandi, fjølbroyttar og nýggjar avbjóðingar. Eingin uppgáva er ov lítil.
Ring 66 77 88 og bið um eitt óbindandi tilboð.
Hugskotið til Flis.fo er sprotið úr einum grønum tanka úti í havanum. Einum ynski, at fáa til vega okkara tilfeingi og gagnnýta tað. Grøna hugskjónin er drívmegin í Sp/f Flis.fo og gongur aftur í øllum okkara virksemi og avgerðum.
Við okkara breiðu og fjøltáttaðu arbeiðsroyndum: Høgni við breiðum tekniskum frálandaarbeiðsroyndum umframt skógararbeiðið í Australien og Bjørg sum bachelorur í føroyskum og útlærd eksportteknikari innan m.a. sølu og marknaðarføring er okkara framtíðarmál, at verða við til, at vit í Føroyum gagnnýta meir tilfeingi.
Við at fáa til vega flis og greinar og gera tað til eina eftirspurda handilsvøru, eru vit við til at minka um innflutningin og betra um umhvørvi. Við at umvæla lutir, eru vit við til at leingja livitíðina og sostatt við til at minka um framleiðslu, innflutning og tíning av nátturutilfeinginum.
Vit vilja vera grøn og hjálpa øðrum at velja grønari.
Vinarliga Bjørg & Høgni.


text:
Manskt mál
Manskt (Gaelg, Gailck, Manx ella Manx Gaelic) er upprunamálið á oynni Mann.
Manskt er eitt goideliskt (gæliskt) mál, runnið úr mið-írskum. Seinasti maðurin, sum hevði manskt sum móðurmál, Ned Maddrell, doyði í 1974. Talumálið á Mann í dag er enskt.
Seinnu árini hevur málið fingið uppreisn, og fleiri mannbúgvar læra í dag manskt sum annað mál (eftir enskt), og í manska tinginum Tynwald verða nýggju lógirnar upplisnar á bæði manskum og enskum máli.
Nær skyldt við írskt og skotskt gæliskt.


text:
J&K Betong søkir eftir bilførara til trumlubil
Vegna økt virksemi verður søkt eftir einum bilførara til trumlubil hjá J&K Betong.
Søkt verður eftir áhugaðum og ágrýtnum bilførara. Arbeiðsøkið hjá tær verður at koyra trumlubil og vanligt viðlíkahald av bilinum, og somuleiðis at innganga í arbeiðið, sum blandistøðin annars fevnir um.
Sum førari av bilinum fært tú tætt samband við okkara kundar, og tú verður partur av einum dynamiskum toymi av bilførarum og starvsfólkum, ið hava nomið sær servitan innan betongøkið.
Krøv til umsøkjaran:
Vit hava tørv á at starvsfólkið er fyrikomandi og veitir kundum okkara eitt høgt tænastustøði.
- Tað er umráðandi, at tú er ágrýtin, røkin og álítandi.
- Tú hevur góð samstarvsevnir og er sjálvstøðug/ur
- Tú ert tænastusinnað/ur
- Hevur koyrikort (C)
- Skal tola at arbeiða í skiftandi vaktum
Vit bjóða tær:
Góð og skipað arbeiðsviðurskifti við nútímans útgerð.
Løn og setanartreytir:
Talan er um fulltíðarstarv í skiftandi vaktum. Løn eftir avtalu. Starvið verður sett so skjótt vit finna rætta umsøkjaran.
Ynskir tú at fáa meira at vita um starvið, ert tú vælkomin at seta teg í samband Finnur Joensen, HR-leiðara á tlf. 585036.
Umsóknarfreistin er í seinasta lagi sunnudagin 15. september 2019.
Um J&K Betong / J&K Petersen Contractors
J&K Betong er partur av virkseminum hjá J&K Petersen Contractors. Í J&K Betong starvast 8 dugnalig starvsfólk. J&K Betong veitir betong til alt betongarbeiði. Vit veita dygdarbetong til sethús, garðar, bilhús, fjós, virkisbygningar, havnagerð, Tunnlar o.a. J&K Betong veitir betong, sum hevur ymiska styrki. Í allari fyritøkuni starvast um 210 starvsfólk.
Søk starvið her


text:
Skála hevur fingið fleiri undirskriftir uppá pláss.
Skála skrivar soleiðis:
Mikal blívur Skálamaður
Nú flytingarvindeygað letur aftur í kvøld, kunnu vit avdúka seinastu tilgongdina til hópin.
Skála ÍF og Mikal á Reynatrøð hava gjørt ein 2 ára sáttmála, og Mikal fer tí ætlandi at spæla í Orange bæði í 2020 og 2021. Mikal er 21 ára gamal, og hevur higartil einans leikt fyri barndómsfelagið Víking. Í 2019 er Mikal skrásettur fyri 25 dystir, fyrst og fremst í 1.deild.
Mikal hevur vant við í alt ár, og hevur víst góðan hugburð. Í venjingardystum hevur hann roynt ymisk pláss í liðuppstillingunum. Hansara styrkir eru á bakk- og vongplássinum, men kann eisini spæla í miðverju. Hann hevur skorað 2 mál í seinastu dystunum, sum eru spældir.
Vit ynskja Mikal vælkomin í hópin!
PS: Myndin er tikin, áðrenn tær seinastu COVID-19 tilráðingarnar, so her bleiv givið eitt gott gammeldags lógvatak.
Í gjár skrivaði Skála soleiðis:
Skála Í.F. hevur í kvøld gjørt sáttmála við Kristin Norðoy Vilhelmsen. Kristin er klaksvíkingur, og 21 ár gamal.
Kristin er málmaður og hevur leikt við eykaliðunum hjá KÍ, herav 3. ár og 41 dystir fyri 1 deild hjá KÍ
Vit bjóða Kristini vælkomnan í felagið.


text:
Býráðsfundur 24.11.2016 kl. 17.00
Býráðslimir: Tórbjørn Jacobsen, Helgi L. Petersen, Magnus Rasmussen, Bárður K. Nielsen, Kári E. Jacobsen, Jónleyg Hammer, Terje B. Vestergaard, Jonhard Danielsen, Hallur Ellingsgaard, Karl Rasmussen og Arnfinn Langgaard.
121/16: Møgulig býarplansbroyting á D4-økinum og D5-økinum við Langanes á Glyvrum.
Ásetingarnar fyri D5-øki á Glyvrum avmarkar seg til neyst við ávísari stødd, skapi og nýtslu og mælir Tekniska deild til, at markið ímillum D4 og D5 økið á Glyvrum verður flutt norðureftir, so syðsti partur at D5-økinum á Langanesi verður D4-øki, meðan norðasti partur verður D5-øki.
-Byggi- og býarskipanarnevndin mælir til at taka undir við tilráðingini frá Teknisku deild.
-Býráðið hevur á fundi 24/11-2016 samtykt at taka undir við tilmælinum frá Byggi- og býarskipanar-nevndini.
122/16: Grundstykki á Ídnaðarøkinum á Hálsi.
JHR-Entreprenørar eiga eitt grundstykki Yviri á Hálsi og søkja um loyvi at keyp ein part av grannastykkinum matr. nr. 47r.
-Byggi- og býarskipanarnevndin mælir til at selja JHR-Entreprenørum ½ av matr. nr. 47r til samanlegging við grundstykki teirra matr. nr. 47q og at arbeiðstøkusáttmáli verður gjørdur millum partarnar.
-Býráðið hevur á fundi 24/11-2016 samtykt at taka undir við tilmælinum frá Byggi- og býarskipanar-nevndini.
123/16: Hilmar Johannesen søkir um byggiloyvi til skúr við bátahylin í Søldarfirði.
-Vinnu- og havnarnevndin mælir til at játta umsóknini og mælir til, at umsøkjarin sjálvur tekur sær av útgrevstri og stuðlamúri í samb. við byggingina.
-Býráðið hevur á fundi 27/10-2016 samtykt at beina málið aftur í Vinnu- og havnarnevndina og at málið verður lagt aftur fyri býráðið á komandi fundi.
-Vinnu- og havnarnevndin mælir til at lendið verður leigað Sp/f Katrin í 20 ár og at felagið ber kostnaðin av byggibúningini, sum partvís verður mótroknaður í leigugjaldinum.
-Býráðið hevur á fundi 24/11-2016 samtykt at beina málið aftur í Vinnu- og havnarnevndina.
124/16: Fyrispurningur er komin um at fáa ávíst øki á Skála, sum kann verður brúkt til hundar.
Tekniska deild mælir til at brúka matr. nr. 519a á Skála til endamálið og at kommunan veitir stuðul til tilfar og at hundaeigararnir so sjálvir gera arbeiðið, á sama hátt sum gjørt verður í samband við stuðul til spælipláss.
-Byggi- og býarskipanarnevndin mælir til at taka undir við tilmælinum frá Teknisku deild og at Tekniska deild hevur eftirlit við arbeiðinum.
-Býráðið hevur á fundi 24/11-2016 samtykt at taka undir við tilmælinum frá Byggi- og býarskipanarnevndini, við teirri broyting, at talan er um eina royndartíð uppá ½ ár.
125/16: Setan av gartnara.
Ynski hevur verið um at fáa sett býargartnara í starv, at taka sær av grønu økjunum í kommununi.
Í uppskotinum til fíggjarætlan fyri 2017 er hædd tikið fyri hesum.
Tekniska deild mælir til at greina arbeiðssetningin hjá gartnaranum og at leggja málið aftur fyri nevndina í november.
-Byggi- og býarskipanarnevndin og fíggjarnevndin mæla til, at býargartnari verður settur í starv í Runavíkar kommunu.
-Býráðið hevur samtykt at taka undir við tilmælinum frá Byggi- og býarskipanarnevndini.
-Byggi- og býarskipanarnevndin mælir til at taka undir við tilráðingini frá Teknisku deild um umskipan av ábyrgdarøkjunum á vegadeildini soleiðis, at gartnaran fær ábyrgdina av grønu økjunum, hegning v.m. og at samstarv verður millum gartnaran og vegadeildina tá uppgávurnar krevja fleiri arbeiðsfólk.
-Býráðið hevur á fundi 24/11-2016 samtykt at søkt verður eftir gartnara til grønu økini og at virkisøkið hjá gartnaranum verður nærri greinað.
126/16: 2 viðgerð av eykajáttan til Barnaverndartænastuna.
Framrokningar vísa, at játtanin til barnaverndina ikki kemur at halda og er talan um eina upphædd á 700.000 kr., sum er parturin hjá Runavíkar kommunu.
-Sosiala nevnd og fíggjarnevndin mæla til at taka undir við tilmælinum frá Sosialu deild, um at veita eina eykajáttan áljóðandi kr. 700 tkr. í 2016.
- Býráðið hevur á fundi 27/10-2016 samtykt at taka undir við Sosialu nevnd og fíggjarnevndini.
-Býráðið hevur á fundi 24/11-2016 samtykt, við 2. viðgerð, at taka undir við tilmælinum frá Sosialu nevnd og fíggjarnevndini.
127/16: 2 viðgerð av eykajáttan til Sosial gjøld.
Framrokningar vísa, at játtanin til Sosial gjøld ikki kemur at halda og er talan um eina upphædd á 250.000 kr.
-Sosiala nevnd og fíggjarnevndin mæla til at taka undir við tilmælinum frá Sosialu deild um at veita eina eykajáttan áljóðandi kr. 250 tkr. í 2016.
- Býráðið hevur á fundi 27/10-2016 samtykt at taka undir við Sosialu nevnd og fíggjarnevndini.
-Býráðið hevur á fundi 24/11-2016 samtykt, við 2. viðgerð, at taka undir við tilmælinum frá Sosialu nevnd og fíggjarnevndini.
128/16: 2 viðgerð av í samband við útreiðsluneutralar eykajáttanir í 2016
Hóast talan er um útreiðsluneutralar eykajáttanir, har játtanin verður flutt av eini konto til eina aðra, er neyðugt at samstykkja flytingarnar sum eina eykajáttan, sum skal hava 2 viðgerðir.
-Fíggjarnevndin mælir til at samtykkja útreiðsluneutralar eykajáttanir á øki 1, 3, 4 og 6 á íalt 827 tkr.
- Býráðið hevur á fundi 27/10-2016 samtykt at taka undir við fíggjarnevndini.
-Býráðið hevur á fundi 24/11-2016 samtykt, við 2. viðgerð, at taka undir við tilmælinum frá fíggjarnevndini.
129/16: 2 viðgerð í samband við játtanina til spillivatnsætlanina í 2016.
Tað vísir seg at verða 1. mió. kr. eftir av játtanini til spillivatnsætlanina, sum ikki koma at verða brúktar í ár.
-Tekniska nevnd mælir til, at hesin peningur í staðin verður brúktur til asfaltering av vegnum í Kass í Rituvík (kr. 200.000) og asfaltering av norðasta strekkinum á Leitisvegi (kr. 800 tkr. ).
-Fíggjarnevndin tekur undir við, at játtanin verður flutt til RS 661.
- Býráðið hevur á fundi 27/10-2016 samtykt at taka undir við Teknisku nevnd og fíggjarnevndini.
-Býráðið hevur á fundi 24/11-2016 samtykt, við 2. viðgerð, at taka undir við tilmælinum frá Teknisku nevnd og fíggjarnevndini.
130/16: 2 viðgerð av eykajáttan til vatnverkið.
Játtanin til vatnverkið hevur verið óbroytt 2,7 mió. kr. í fleiri ár, hóast nógvar útreiðslur eru øktar í samband við heilsufrøðilig- og umhvørviskrøv. Í 2016 hevur verið neyðugt at gera dagføringar á leiðingin úr Toftavatni og eitt av filtrunum mátti umvælast eftir skaða. Har umframt er annar bilurin hjá vatndeildini í sera ringum standi og má skiftast út.
-Tekniska nevnd og fíggjarnevndin mæla til at veita eina eykajáttan, áljóðandi kr. 820 tkr., til vatnverkið RS 650.
-Fíggjarnevndin hevur á fundi 27/10-2016 samtykt, at taka undir við tilmælinum um at veita RS 650 eina eykajáttan til raksturin 2016 uppá 820 tkr.
- Býráðið hevur á fundi 27/10-2016 samtykt at taka undir við Teknisku nevnd og fíggjarnevndini.
-Býráðið hevur á fundi 24/11-2016 samtykt, við 2. viðgerð, at taka undir við tilmælinum frá Teknisku nevnd og fíggjarnevndini.
131/16: Áseting av fundardøgum fyri býráðið í 2017.
-Býráðið hevur á fundi 24/11-2016 samtykt at áseta hesar fundardagar fyri 2017:
26/1, 23/2, 30/3, 27/4, 24/5, 29/6, 31/8, 28/9, 31/10 og 30/11.
Samtykt varð, at fundirnir í apríl og september verða hildnir á Skála og fundurin í august verður hildin í Oyndarfirði.


text:
Heili 9,4 av 10 í miðal
Øll skeið og tiltøk verða eftirmett til tess áhaldandi at menna skeiðini.
Nú hava vit hugt at hagtølunum! Okkara viðskiftafólk eftirmeta okkara skeið og tiltøk við heilum 9,4 av 10 stjørnum. Vit eru ovurfegnar!
Tí dygdargóð skeið eru júst tað, vit leggja dent á. Tað er nevniliga umráðandi fyri okkum, at tú fært okkurt ítøkiligt við tær til hús, sum tú kanst brúka beinanvegin.
Undirvísingin er løgd til rættis saman við okkum. Vit eru útbúnar meetovators, sum er eitt konsept, sum tryggjar mestu úrtøkuna í sambandi við skeið og fundir.


text:
Stafettin (18) - Pauli Trond Petersen spyr Jógvan á Lakjuni
Løgtingsmaðurin fyri Tjóðveldi, Pauli Trond Petersen, setur løgtingsmannin fyri Fólkaflokkin, Jógvan á Lakjuni, stevnu. Tosið fevnir breitt. Tosað verður m.a. um ferðavinnuna, hjúnarbandslógina, bús…
Stafettin (17) - Jacob Vestergaard spyr Paula Trond Petersen
Løgtingsmaðurin fyri Fólkaflokkin, Jacob Vestergaard, setur løgtingsmannin fyri Tjóðveldi, Paula Trond Petersen, stevnu. Tosað v…
Stafettin (16) - Poul Michelsen spyr Jacob Vestergaard
Formaðurin fyri Framsókn, Poul Michelsen, setur løgtingsmannin fyri Fólkaflokkin, Jacob Vestergaard, stevnu. Tosið fevnir breitt…
Stafettin (15) - Bárður á Steig Nielsen spyr Poul Michelsen
Formaðurin fyri Sambandsflokkin, Bárður á Steig Nielsen, setur formannin fyri Framsókn, Poul Michelsen, stevnu. Bárður á Steig N…
Stafettin (14) - Bjarni Kárason Petersen spyr Bárð á Steig Nielsen
Løgtingsmaðurin fyri Framsókn, Bjarni Kárason Petersen, setur formannin í Sambandsflokkinum, Bárð á Steig Nielsen, stevnu. Bjarni…
Stafettin (13) - Jógvan Skorheim spyr Bjarna Kárason Petersen
Formaðurin í Sjálvstýrið, Jógvan Skorheim, setur tingmanninum fyri Framsókn, Bjarna Kárason Petersen, stevnu. Jógvan Skorheim spy…
Stafettin (12) - Aksel V. Johannesen spyr Jógvan Skorheim
Løgmaður, Aksel V. Johannesen, setur formanninnum í Sjálvstýrið, Jógvan Skorheim, stevnu. Løgmaður spyr m.a. hvussu tað riggar a…
Stafettin (11) - Kaj Leo Holm Johannesen spyr Aksel V. Johannesen
Tingmaðurin fyri Sambandsflokkin og fyrrverandi løgmaður, Kaj Leo Holm Johannesen, setur løgmanni, Aksel V. Johannesen, stevnu. …
Stafettin (10) - Ruth Vang spyr Kaj Leo Holm Johannesen
Tingkvinnan fyri Framsókn, Ruth Vang, setur tingmannin fyri Sambandsflokkin, Kaj Leo Holm Johannesen, stevnu. Ruth Vang spyr m.a.…
Stafettin (9) - Joen Magnus Rasmussen spyr Ruth Vang
Tingmaðurin fyri Fólkaflokkin, Joen Magnus Rasmussen, setur tingkvinnuni fyri Framsókn, Ruth Vang, stevnu. Joen Magnus Rasmussen…
Stafettin (8) - Bjørt Samuelsen spyr Joen Magnus Rasmussen
Tingkvinnan fyri Tjóðveldi, Bjørt Samuelsen, setur tingmannin fyri Fólkaflokkin, Joen Magnus Rasmussen, stevnu. Bjørt Samuelsen s…
Stafettin (7) - Jákup Mikkelsen spyr Bjørt Samuelsen
Tingmaðurin fyri Fólkaflokkin, Jákup Mikkelsen, setur tingkvinnuni fyri Tjóðveldi, Bjørt Samuelsen, stevnu. Jákup Mikkelsen spyr…
Stafettin (6) - Bill Justinussen spyr Jákup Mikkelsen
Tingmaðurin fyri Miðflokkin, Bill Justinussen, setur tingmannin fyri Fólkaflokkin, Jákup Mikkelsen, stevnu. Bill Justinussen spyr…
Stafettin (5) - Kári P. Højgaard spyr Bill Justinussen
Tingmaðurin fyri Sjálvstýrið, Kári P. Højgaard, setur tingmannin fyri Miðflokkin, Bill Justinussen, stevnu. Kári P. Højgaard spy…
Stafettin (4) - Páll á Reynatúgvu spyr Kára P. Højgaard
Páll á Reynatúgvu, tjóðveldistingmaður og løgtingsformaður, setur løgtingsmanninum fyri Sjálvstýrið, Kára P. Højgaard, stevnu. P…
Stafettin (3) - Elsebeth Mercedis Gunnleygsdóttur spyr Páll á Reynatúgvu
Elsebeth Mercedis Gunnleygsdóttur, løgtingskvinnan fyri Fólkaflokkin, setur tjóðveldistingmanninum og løgtingsformanninum, Páll á…
Stafettin (2) - Sirið Stenberg spyr Elsebeth Mercedis Gunnleygsdóttur
Í politisku kjaksendingini "Stafettin" spyr ein politikkari ein annan spurningar. Tann tráspurdi politikkarin sleppur so í næstu s…
Stafettin (1) - Hjalmar Zachariassen spyr Sirið Stenberg
Í politisku kjaksendingini "Stafettin" spyr ein politikkari ein annan spurningar. Sendingin endar við, at tann tráspurdi politikka…
Samband
Postboks 226
FO-600 Saltangará


text:
Vørn skal boða frá, at landsstýrismaðurin í fiskivinnumálum hevur tikið avgerð um at broyta býtið av fiskidøgum millum bólk 5A og bólk 5B. Broytingin inniber, at bólkur 5A fær tillutað 55% av fiskidøgunum (4.884 fiskidagar), sum bólki 5 er tillutað undir einum sambært løgtingslóg um fyrisiting av sjófeingi, samstundis sum bólkur 5B fær tillutað 45% Les meira…
Tag: Fisk
Broyting í skipanini í fiskiskapinum hjá ídnaðarskipum eftir makreli í 2019
Fiskimálaráðið hevur gjørt av at broyta skipanina í fiskiskapinum eftir makreli í 2019, so at hámarkið hjá hvørjum ídnaðarskipi verður tikið burtur. Í 2019 eru 5.508 tons av makreli sett av til ídnaðarskipini. Fiskiskapurin er skipaður sum felagskvota við hámarki. Hámarkið fyri hvørt skipið er 1.515 tons. Um líkindi eru fyri, at felagskvotan ikki verður Les meira…
Samráðingar um kongafisk í Irmingerhavinum
Samráðingar hava í dag verið í London um fiskiskapin eftir kongafiski í Irmingerhavinum. Á fundinum vóru strandarlondini Føroyar, Ísland og Grønland umframt ES. Noreg og Russland, sum eisini vóru boðin við til fundin, møttu ikki upp. ES, Russland og Noreg verða boðin við til samráðingarnar, tí tey eisini fiska kongafisk í Irmingerhavinum. Kongafiskurin í Irmingerhavinum Les meira…
Føroyska makrelkvotan í 2020 verður 116.188 tons
Strandarlondini Føroyar, ES og Noreg hava í dag undirritað semju um fiskiskapin eftir makreli fyri 2020. Semjan er gjørd innanfyri karmarnar á Makrelsemjuni frá 12. mars 2014 í London, sum var longd í Bergen 29. november 2018. Sambært semjuni, sum varð undirritað í dag, verður mest loyvda veiða (MLV) 922.064 tons í 2020. Føroyska makrelkvotan Les meira…
Føroyar og Bretland gjørt semju um fiskirættindi á fyrsta sinni í søguni
Føroyar og Bretland hava á søguligum fundi í London týskvøldið 15. oktober 2019 undirritað semju um sínámillum fiskirættindi fyri 2019. Semjan er gjørd til tess at tryggja og varðveita fiskirættindini hjá føroyskum og bretskum skipum í ávikavist bretskum og føroyskum sjógvi tað, ið eftir er av árinum, um Bretland fer úr ES uttan ein skilnaðarsáttmála Les meira…
Uppboðssøla av veiðirættindum verður í september 2019
Upplýsingar um sølurnar síggjast í talvuni niðanfyri: Dagur Dagfesting Klokka Fiskaslag Nøgd Týsdagur 3. september 2019 12.00 Svartkjaftur 2.450 tons Mikudagur 4. september 2019 12.00 Norðhavssild Les meira…


text:
Tjaldur hevur hesi seinastu trý árini havt eitt lið, sum hevur verið fastur partur í toppinum á føroyskum kvinnuhondbólti. Men, tað liðið, sum vit nú síggja, er bara ein skuggi at hesum. Í mun til í fjør,tá ið Tjaldur vann Coco-Cola Cup finaluna, eru nógvir leikarar fluttir til onnur feløg. Hinvegin, so er Adina Petreu framvegis í Tjaldri og hon ger stóran mun. Men tá ið hon fekk skaða í fyrra hálvleiki og ikki fekk spælt meira, hevði Tjaldur lítið at bjóða upp á. Ikki tí, longu væl áðrenn tað hendi, hevði Neistin vunnið seg væl fram um. Samanumtikið var hetta ein dystur, har Neistin slapp at gera sum teimum lysti. Henda støða, at vera einaráðandi á vøllinum, fekk helst onkra tilkomna Neistakempu at hugsa um gamlar dagar, tað er fyri uml. 25 árum síðani, tá ið Neistin altíð vann – og tað stórt.
Neistin:
Erla Eliasen, Maria Samuelsen, Stina av Kák (1), Nanna í Stórustovu (1), Annika Thomsen (2), Barbara Brauer (7), Bára Hansen (3), Marjun Danberg (7), Birita Wardum (4), Barbara N. Johannesen, Anja Eliasen (2), Nicoleta Hansen (9), Jacklyn Durhuus (8). Venjarar: Birgir Hansen og Sigrun Mikkelsen.
Tjaldur
Katrin Jacobsen, Birita M. Absalonsen, Ansy Sevdal (5), Rannvá Jacobsen (3), Hansina Joensen, Solfríða Pattinson, (1), Dania Poulsen, Jakoba Sevdal, Adina Petrea (7), Zoran Sarcevic, Dejan Lacoc.
tí vit hesi árini hava sæð,


text:
Eitt er politiskt at skrúva upp fyri føgrum orðingum um “javnbjóðis” atgongd fyri øll og “marknaðargrundaða” skipan fyri fiskirættindi og ta veiði sum kemur upp á land — annað er at greiða frá hvat hetta skal innibera í praksis.
Í øllum sprellinum um nýskipan av fiskivinnuni eru nakrir stórir tankatoskar slopnir at vinna flótandi fótafesti millum politikarar, viðmerkjarar og tíðindafólk. Talan er næstan um orwellisk orð sum hava rullað íðuliga á landjørðini við umboðum úr serliga embætisstættini vaggandi sum undir ávirkan av rúsi frá útlitum fyri størri innslúsing av ymiskum fæ, og makt og prestigu afturvið, til umsiting og alt tað ið har til hoyrir. Lítið at siga til at ivrin eftir at raka rættar tónar og endurtaka gandaramsur ið kunnu fáa okkurt fram ið slær politiskt bingo er stór — og kanska torfør at temja.
Men nú ið teir retorisku glúparnir skulu møta tí lógarligu vatnskorpuni, spruttar illa.
“Nýggir aktørar” skulu sleppa framat, ljóðar tað, eisini í upplegginum frá Nýskipanarnevndini herfyri — tað var jú partur av teirra arbeiðssetningi. Hinvegin, um nú manglandi møguleikar fyri nýggjar aktørar er ein so álvarsligur trupulleiki at øll verandi vinna mestsum má tveitast út í andaleyp fyri at gera nakað við hann, so kennist tað rættiliga løgið at vit ikki síggja meira detaljur í tí almenna rúminum um spurningin.
So júst hvar er tað ið skógvurin klemmar mest? Er tað einstakir partar í vinnuni sum eru misnøgdir um at ikki kunna fáa fatur á ynskiligum rættindum við at uppfylla nakrar hissini treytir og kontakta vinir og kenningar í tí politisku skipanini? Er tað onkur sum harmast um at hava selt sítt í skeivari løtu og nú angrar og vil hava tað aftur, og sær ein møguleika í at fáa politikarar til at broyta spælireglurnar uttan atlit til verandi aktørar, sum hava goldið dýrt og brúkt langa tíð um at byggja sítt upp? Ella er tað okkurt heilt annað sum ger seg galdandi — tað er jú ómøguligt at vita so leingi einki undirlag fyriliggur alment sum vísir greitt hví og hvussu vit hava ein trupulleika her.
Greið tema
Sjóðið um “ogn Føroya fólks” var løgfrøðiliga so mikið tokut at Nýskipanarnevndin mælti frá at yvirhøvur brúka slíka orðing í einum komandi lógarteksti. Og hvat viðvíkur tí kontroversiella spurninginum um uppboðssølu av fiskirættindum framgongur so mikið í álitinum: “Nevndin hevði torført við at finna eina nøktandi semju um uppboðssølu av fiskirættindum.”
Tíverri bendir alt á at enn er eingin politisk semja í eygsjón sum kann leggja lunnar undir eina trygga og varandi skipan. Ikki tess minni heldur tað tokuta orðaspælið fram, uttan mun til at fiskivinnan ídag, av somu orsøk, er hótt inn á bein. Sektin á at hetta sum heild er ein altjóða vird og sera vælvirkandi vinna, sum vit soleiðis seta í vanda fyri eitt gott orð.
Eitt annað sveimandi hugtak — “marknaðargrundað útluting” — verður framvegis rullað bæði oman og niðan í heilum, uttan at nakar tykist vita hví. Aftur her sakna vit ítøkiligar grundgevingar fyri hví stór inntriv endiliga mugu og skulu gerast; er tað bara fyri at útlutingin av rættindum skal hava stempul sum “marknaðargrundað” yvir fyri einum ella øðrum í Brússel ella Keypmannahavn? Hví er tað so altavgerandi? Hvat skal tað í praksis gera við vinnuna og fiskaútflutningin, og harvið samfelagsbúskapin, annað enn at órógva verandi bygnað?
Hetta er ikki tað sama sum at siga at alt er perfekt og eingin trupulleiki er sum politiskt eigur at verða loystur. Hinvegin er neyðugt at tey tema sum skulu vera grundarlag undir komandi broytingum eru greið og ikki til at misskilja. Vónandi endar hesin leikur við at partarnir seta seg niður og arbeiða fram ein leist sum øll kunnu liva við og sum tryggjar eina framhaldandi sterka fiskivinnu.


text:
Fullveldi fyri NATO-pengar
17. apríl 2015
Tað er ótrúligt at síggja, hvussu ein lítil viðmerking kann kynda undir stóran eld, tá tú rakar eina eyma tá.
Mánadagin hevði løgtingið aðalorðaskifti um uttanríkismál, og tað sum stendur eftir, er ein lítil viðmerking hjá mær um kostnaðin av at vera limur í NATO.
Á Portalinum fær Høgni Hoydal nógv rúm, har hann roynir at stilla meg út sum lygnara, nú eg dittaði mær at endurgeva nakað, sum Høgni sjálvur hevur sagt fyri nøkrum árum síðani, og eisini hevur hann skrivað eitt lesarabræv um sama evni. Søgan er í stuttum hendan:
Danski ríkiskassin skuldi gjalda loysingina
Tá fullveldislandsstýrið fyri 15 árum síðani ætlaði at loysa Føroyar úr danska ríkinum, vórðu nógvar kanningar gjørdar, sum skuldu prógva, at hetta bar til. Ætlanin var at gera eina avtalu við donsku stjórnina, um at danir skuldu senda nakrar milliardir krónur til Føroya í heili 15 ár eftir at Føroyar høvdu loyst.
Okkurt bendir tó á fulveldisfólkini innast inni ikki trúðu uppá ”projektið”, tí tá sáttmálauppskotið var orðað, stóð ikki í uppskotnum, at tey skuldu hava pengar í 15 ár. Nei har stóð: ”Kongeriget Danmarks bloktilskud til Færøerne bliver herudover yderligere reduceret til DKK 650 millioner årligt.” og síðani stóð: ”Kongeriget Danmarks bloktilskud til Færøerne forbliver herefter på dette niveau realt, indtil bloktilskuddet udgør tre procent af Færøerner bruttonationalprodukt.”
Hetta merkir, at fullveldislandsstýrið ætlaði at fáa blokkstuðul úr Danmark, líka til føroyska bruttotjóðarúrtøkan nærkaðist 22 milliardum krónum. Í løtuni liggur bruttotjóðarúrtøkan um 14 mia. Tað vil siga, at fullveldisríkið Føroyar skuldi sambært hesum framvegis – og nógv ár afturat - fingið 650 mió. krónur í blokkstuðli.
- Nei bíða nú... Har stóð ”på dette niveau REALT”! - Blokkstuðuin skuldi altso prístalsregulerast, so vit tosa helst um einar 850 mió. krónur, sum danski statskassin skuldi lívga fullveldið Føroyar við í 2015 og eini 40 ár framyvir.
Máttu prógva síni ”rættindi”
Tá tú fert til eitt samráðingarborð og biður um so nógvar pengar, so mást tú hava eitt ella annað sum rættvísger kravið. Tí var tað at landsstýrið, dagin fyri sum samráðingarnar skuldu byrja, sendi eitt skriv út til donsku fjølmiðlarnar, har tey vístu á, at Danmark hevði spart nógvar milliardir í limagjaldi til NATO orsaka av Føroyum og Grønlandi. Í skrivinum varð sagt, at Danmark átti at gjalda 3% av bruttotjóðarúrtøkuni í limagjaldi, men var sloppið bíligari orsaka av føroysku og grønlendsku herstøðunum.
Tað var altso sambært Høgna Hoydal ein føroyskur rættur at biðja um pengar úr Danmark. Vit áttu pengarnar, og tí skuldu Nyrup og hansara fólk gera so væl at ganga við til føroyska kravið. Eg síggi nú, at Høgni hevur ikki broytt støðu, tí hann endurtekur kravið í einum lesarabrævi í dag
Og tað var hetta skrivið frá landsstýrinum, sum eg vísti á undir orðaskiftinum um uttanríkismál. Fólk høvdu hug at siga, at limaskapur í altjóða felagsskapum kann geva nógvar møguleikar. Har eri eg ikki ósamdur, men so segði eg, at tað kostar eisini at vera sjálvstøðugur limur í altjóða felagsskapum. Eg vísti á sum dømi, at um vit sum sjálvstøðugur limur í NATO skuldu goldið 3 % av bruttotjóðarúrtøkuni í limagjaldi, so merkir tað, at vit skuldu goldið eina hálva milliard um árið.
Vendir málinum á høvdið
Jógvan Hugo Gardar, journalistur á Portal.fo, tók málið upp, og tað havi eg alla virðing fyri. Hann vildi hava meg at svara, hvaðani eg hevði talið 3% frá, og eg greiddi honum frá, at tað var úr einum tíðindaskrivi frá fullveldislandsstýrinum.
Eftir tað hevði Portal.fo tvær greinar við Høgna Hoydal um sama málið. Men har má eg undrast yvir fleiri úttalilsi, og ikki minst, at hann at síggja til fær ”fría mikrofon”. Tað eydnast honum at koppa málinum somikið á høvdið, at tað verður mín ábyrgd at skula prógva pástandin hjá fullveldislandsstýrinum, meðan leiklurturin hjá Høgna sjálvum er at afturvísa tað, sum nú er blivið ”mín pástandur.” - Hetta er altso Høgni, tá hann er uppá tað allar besta.
Tað undrar meg, at Portal.fo ikki spyr einfalda spurningin, um tað nakrantíð varð prógvað, at ”avslátturin” sum Danmark fekk í limagjaldinum var fyri herstøðirnar í Føroyum og Grønalndi. Tað virkar sum, at tá Høgni sigur tað, so er tað prógv í sær sjálvum. Men eg havi so ikki sæð tað prógvið enn.
Tølini sum fullveldislandsstýrið fann fram til vísa, at tað er ymiskt, hvussu nógv limalondini í NATO rinda fyri limaskapin, men ójavnin fylgir ikki fólkatalinum í teimum ymisku londunum. Tað er rætt, at Noreg rindar meira enn Danmark, men Noreg rindar eisini nógv meira enn Canada, hóast tað búgva næstan 7 ferðir fleir fólk í Canada, enn tað búgva í Noreg.
Roynir at skifta evni
Í staðin fyri at viðgera spurningin um limagjaldið, so vísir Høgni á, at Føroyar vóru bumbumál undir kalda krígnum.
- Jú jú. Vit kunnu vera samdir um, at kalda kríggið var vandamikið, men hvat hevur tað við rokningina at gera? Vit tosa altso um gjald fyri limaskap í altjóða felagsskapum, har NATO varð nevnt sum eitt dømi. Bumbur eru eitt heilt annað evni.
Ræðumynd og trygd samstundis
Høgni ”endurgevur” eisini meg fyri at siga, at Danmark verjir Føroyar hernaðarliga. - Eg má spyrja: Hvar havi eg sagt tað? Mítt úttalilsi var ikki um hermegi, men um gjald til altjóða felagsskapir. At NATO, sum varð brúkt sum dømi, er ein hernaðarligur felagsskapur, er heilt ein onnur søga.
Men tað løgna er, at samtíðis sum Høgni Hoydal finst at Danmark, sum gjøgnum ríkisfelagsskapin og NATO-limaskapin skal hava gjørt okkum til bumbumál, so sigur hann, at tað er Bretland sum verjir Føroyar hernaðarliga. Hví sigur hann so ikki, at grundin til at Bretland verjir okkum, hevur eisini nakað við danska limaskapin í NATO at gera? Tað er ótrúligt, at ein og sami maður kann brúka somu søgu bæði sum ræðumynd og sum trygd í somu grein.
Hví sendi hann pengarnar avstað aftur?
Samanumtikið má sigast, at tað kann ikki vera mín skyld, at fullveldislandsstýrið ikki tordi at loysa, tá tey høvdu møguleikan til tað. Og stóri spurningurin, sum stendur eftir er: Um tað er so, at Danmark hevur fingið so nógvar milliardir í avsláttri fyri Føroyar, hví í verðini hevur Høgni so sent seks av teimum milliardunum aftur til Danmarkar?
Helgi Abrahamsen
Løgtingsmaður fyri Sambandsflokkin
RN
Aftur


text:
Føroysk síl: Innsendi brævbjálvin við sílaroðslu, sum Charles Olsen sendi inn til Fiskaaling, vann lutakastið um 10.000 skattafríar krónur. Hetta hendi á P/F Fiskaaling norðuri við Áir í dag klokkan 14, tá notarius publicus trekti bjálvan millum omanfyri 100 aðrar.
Síðani í vár hava sílafiskarar havt møguleikan at luttaka í lutakastinum um 10.000 kr. Lutakastið er partur av stóru verkætlanini um føroysk sjósíl, sum Fiskaaling hevur staðið fyri, stuðlað av Føroya Havbúnaðarfelagi.
Charles Olsen hevur fiskað nógv síl gjøgnum árið, og hann hevur trúliga sent royndir til Fiskaaling. Vinnandi bjálvin var av síli, ið varð fiskað í Sandagerði t. 20. Mai 2019. Sílið var 19,5 cm til longdar.
Charles er tó ein sera íðin sílafiskari, og hevur tí fiskað nógvastaðni kring landið. Charles er fegin um at vinna lutakastið í dag, og hann ætlar heilt vist at luttaka í kappingini í 2020 eisini. Hann takkaði eisini fyri tiltakið sum heild, tí tað er við til at savna inn vitan, sum okkum í alt ov stóran mun vanta viðvíkjandi føroysk síl.
Fyribils úrslit
Fiskaaling væntar at fáa nógva og góða vitan burtur úr verkætlanini. Kanningararbeiðið er longu byrjað, og nøkur úrslit kunnu longu nú siga nakað um, hvussu sílini eru fyri.
Eitt nú sigur roðslan nógv um bæði aldur og hvar sílið hevur hildið til. Her síggja vit, t.d., at summi eru leingi í feskum vatni, áðrenn tey fara á sjógv, summi fara skjótt á sjógv, meðan onnur ferðast nógv ímillum. Eisini sæst, at sílini eru best fyri í juni-august.
Nýggj kapping í 2020
Verkætlanin um føroysk sjósíl heldur fram í 2020. Fiskaaling bjóðar tí framhaldandi sílafiskarum at senda inn bjálvarnar á sama hátt sum higartil. So verður lutakast um aðrar 10.000 skattafríar krónur í desembur 2020.
”Vit vóna sjálvandi, at undirtøkan verður góð um alt landið,” sigur Kirstin Eliasen, deildarleiðari á Fiskaaling í stuttari viðmerking. ”Í hesum umfarinum vantaði serliga at fáa upplýsingar og roðsluroyndir úr Suðuroy, Vágum og Norðoyggjum.”
Verkætlanin
Vitanin um sjósíl í føroyskum vøtnum og sjógvi er sera avmarkað. Fiskaaling er tí farið undir eina verkætlan sum liður í arbeiðinum at fáa grundleggjandi vitan um sjósíl til vega. Tað er Havbúnaðarfelagið, sum fíggjar verkætlanina, sum hevur til endamáls at kanna umstøðurnar og liviháttin hjá føroyskum sjósílum.
Verkætlanin við føroyskum sjósílum hevur lagt seg eftir at kanna hesi viðurskifti:
- At áseta tíðarskeiðið, tá smoltið fer á sjógv.
- At lýsa støðuna hjá smoltinum viðvíkjandi longd, vekt, konditión og aldri, tá tað fer á sjógv.
- At samanbera ferðingarmynstrið á veg á sjógv við kringumstøðurnar, sum eitt nú viðvíkjandi hita og ráki.
- At gera nøktandi mannagongdir til innsavnan av vaksnum sjósílum, og síðani at lýsa møguligar munir í trivnaði og stovnssamanseting av sjósílum millum ymisk ár.
Verkætlanin byrjaði á vári 2019, og ætlanin er at halda fram í 2020.
Luttøkan í kappingini virkar soleiðis, at tá sílafiskari hevur fiskað eitt síl, skal hesin skriva longd og aðrar mátingar á ein brævbjálva, har eisini nakrar roðsluroyndir skuldu leggjast í. Fiskaaling brúkar síðani upplýsingarnar og roðsluroyndirnar til at gera skrásetingar og nærri kanningar, sum eru við til at geva størri vitan um føroysku sjósílini.


text:
HM – innleiðandi kapping
Innleiðandi kappingarnari HM-kappingini í Keypmannahavn vóru skotnar í dag við skiftandi vindi, sum ávirkaði skjótingina ikki sørt.
Tríggir skjúttar víðari til útilokingar umførini.
Jastri M.Jensen, recurve kvinnur, skjeyt fyrrapartin. Hon bleiv nr. 156 av 157 við (219+233) 452 stigum. Tey fyrstu 104 sleppa víðari.
Anja Johansen, compound kvinnur, skjeyt seinnapartin. Hon bleiv nr. 78 av 97 við (328+316) 644 stigum. Fyrra helvt gekk væl og megnaði Anja at halda javna skjóting, hóast vindurin var skiftandi. Eitt skifti var hon nr. 54, men so byrjaði úrslitið at dala eitt sindur og Anja endaði sum nr. 78. Eitt gott úrslit. Mikudagin skal Anja skjóta aftur, tá útilokingar dystirnir byrja. Her skal hon møta nr. 35, ein úr Australia, sum innleiðandi skjeyt (331+333) 664 stig.
Jógvan Niclasen, compound menn, bleiv nr. 91 av 119 við (324+333) 657 stigum. Jógvan byrjaði eitt sindur veikt, men kom betur við og vann seg frá umleið 108 til 91. Jógvan skal møta nr. 22, einum úr Turkalandi, sum innleiðandi skjeyt (339+342) 681 stig.
Kaj Johannensen, compound menn, bleiv nr. 99 av 119 við (325+322) 647 stigum. Kaj skal møta nr. 14, einum kendum skjútta úr El Salvador, sum fyrr hevur vunnið onkrar World Cup kappingar, hesin skjeyt (345+341) 686 stig.
Schandorff Vang, sum er við sum liðleiðari, er útnevndur at vera jurylimur fyri kappingina. Henda jury skal taka sær av klagum, um nøkur kemur. Aftaná kappingina í dag kom ein klaga, sum varð viðgjørd og avgreidd. Avgerðin hevði stóra tíðandi ávirkan á ein av heimsins bestu skjúttum, sum orsaka av úrskurðinum fór av 5. plássi heilt niður á nr. 115, og sostatt er úti úr kappingi. Hesin var heilt avgjørt ein av høvduðs kandidatunum til at vinna HM bæði sum einstaklingur og fyri lið. Liðið hjá honum lá áðrenn kæruna á fyrsta plássi, men endaði eftir úrskurðin sum nr. 25 og úti úr kappingini, har bert 16 tey bestu liðini koma víðari.


text:
BrickNet er ein heimasíðuskipan sum Appnet hevur ment. Ein (CMS) Content Management System. Við hesari skipan er tað lætt hjá kundanum at umsita sína heimasíðu.
Við BrickNet CMS responsiv templates blívir innihaldi á tínari heimasíðu víst á ein snøggan og yvurskueligan máta á PC, Mac, fartelefon og teldil.
BrickNet er til øll sum ynskja eina heimasíðu líka frá privat fólkum til heilt stóra fyritøkur sum krevja nógv av eini heimasíðu.
Áhugafeløg
Sum vilja vísa hvør tey eru, ella hvat tey kunnu bjóða.
Til kommunur skúlar og arðir almennir stovnar.
Tíðinda portlar og vikubløð
Skipanin BrikNet sum Appnet veitur er brúkaravinarlig og einkult at brúka. Tú nýtist ikki at hava nakran serligan kunnleika til at forrita fyri at gera vanligar dagføringar so sum at broyta tekst og myndir. SEO dagføringar eru eisini einkultar at gera. Eg havi eisini haft síðir i ørdum formatum so sum WorldPress, men eg vil siga skipanin hja Appnet er tann einklasta og mest brúkara vinarligasta skipanin eg havi sað til nú.